  Майя Бывальцева 24-тӥ шуркынмонэ Удмуртиысь Кун Кенешлэн 29-тӥ сессияз «Удмурт Элькунысь праздник нуналъёс но тодэ ваён дыръёс сярысь» катэ тупатонъёс пыртӥзы. Соосъя элькунлэн праздникъёсын дырпусаз Йӧскалык печатьлэн нуналэз луоз. Выль редакциын вераськон мынэ куинетӥ статья сярысь. Отчы пыртэмын чылкак выль праздник – Йӧскалык печатьлэн нуналэз, Пусйиськоз со 4-тӥ тулыспалэ. Со нуналэ потӥз нырысетӥез удмурт кылын газет Татьяна Ишматова, Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн кивалтӥсез Удмурт кыллэн нуналэз азьын, катӵектосъя кыкетӥ лыдӟонлы дасям тупатонъёсын тодматыса, Татьяна Ишматова удмурт кылын вераськиз. Ӟуч кылэ берыктэм ивортонэз депутатъёс экран вылысь учкыны быгатӥзы Тодэ ваён нуналъёсын лыдметэ элькунысь дано адямиослэсь вордскем нуналъёссэс пыртӥзы: - 29-тӥ толшор – Удмурт югдытӥсьлэн, кылбурчилэн, гожъясьлэн, берыктӥсьлэн, Удмуртилэн кунлыкезлэн кутсконаз огез сылӥсьлэн Максим Прокопьевлэн вордскем нуналэз; - 11-тӥ гудырикошкон – Ыбылӥськон тӥрлык кылдытӥсьлэн, техника тодосъя докторлэн Геннадий Никоновлэн вордскем нуналэз; - 18-тӥ гудырикошкон – Крезьгурын удмурт йӧскалык искусстволы инъет сётӥсьлэн, крезьгурчилэн, мер ужасьлэн Геннадий Корепанов-Камскийлэн вордскем нуналэз; - 17-тӥ куарусён – Ӟуч кавалерист-девицалэн, Ӟуч император армиысь офицерлэн, 1812-тӥ арын Атыкай оже пыриськисьлэн Надежда Дуровалэн вордскем нуналэз; - 18-тӥ куарусён – Совето вакытысь кун ужасьлэн, РСФСР-ысь мерлыко юрттэт сётонъя калык комиссарлэн Иосиф Наговицынлэн вордскем нуналэз. Удмуртиысь катын оглом 14 праздникъёс но 19 тодэ ваён нуналъёс пусъемын Праздник нуналъёс: - 12-тӥ толшор – Удмуртиысь кун ёзэсъёслэн нуналзы; - 4-тӥ тулыспал – Йӧскалык печатьлэн нуналэз; - 26-тӥ южтолэзь – Удмуртиысь парламентаризмлэн нуналэз; - 26-тӥ куартолэзь – Песянайлэн нуналэз; - 12-тӥ инвожо – Ижкарлэн нуналэз; - инвожолэн куинетӥ кӧснуналэз – «Гербер» удмурт йӧскалык праздник; - 14-тӥ куарусён – Мушкасьлэн нуналэз; - 2-тӥ коньывуон – Архивистлэн нуналэз; - коньывуонлэн куинетӥ арнянуналэз – Атайлэн нуналэз; - 4-тӥ шуркынмон – Удмуртилэн кунлыкезлэн нуналэз; - 4-тӥ шуркынмон – Удмуртилэн кун тодметпусъёсызлэн нуналзы; - 16-тӥ шуркынмон – Удмуртиысь профсоюзъёслэн федерацизылэн нуналэз; - 27-тӥ шуркынмон – Удмурт кыллэн нуналэз; - 7-тӥ толсур – Удмуртилэн Кункатэзлэн нуналэз. Тодэ ваён нуналъёс: - 14-тӥ толшор – Удмурт кылбурчилэн, прозаиклэн, драматурглэн, берыктӥсьлэн, мер ужасьлэн Кузебай Гердлэн вордскем нуналэз; - 29-тӥ толшор – Удмурт югдытӥсьлэн, кылбурчилэн, гожъясьлэн, берыктӥсьлэн Максим Прокопьевлэн вордскем нуналэз; - 9-тӥ тулыспал – Ижкар – Балезино чугун сюресэз лэсьтонэз йылпумъян но уже кутон нунал; - 20-тӥ тулыспал – Спортлы но ожгар ужлы трос пумо ыбылӥськон тӥрлык кылдытӥсьлэн Евгений Драгуновлэн вордскем нуналэз; - 16-тӥ оштолэзь – Удмурт кылбурчилэн, гожъясьлэн, фронтын ужам эмчилэн, Удмурт АСССР-ысь дано эмчилэн Ашальчи Окилэн вордскем нуналэз; - 7-тӥ куартолэзь – Крезьгурчилэн, дышетӥсьлэн, дирижёрлэн, крезьгуръя критиклэн Пётр Чайковскийлэн вордскем нуналэз; - 30-тӥ пӧсьтолэзь – Удмурт крезьгурчилэн, артистлэн, дирижёрлэн, Удмуртиысь но РСФСР-ысь искусство удысысь дано ужасьлэн, СССР-ысь крезьгурчиослэн огазеяськонзылэн ёзчиезлэн Герман Корепановлэн вордскем нуналэз; - 11-тӥ гудырикошкон – Ыбылӥськон тӥрлык кылдытӥсьлэн, техника тодосъя докторлэн Геннадий Никоновлэн вордскем нуналэз; - 18-тӥ гудырикошкон – Удмурт крезьгурчилэн, кырӟасьлэн, дышетӥсьлэн, мер ужасьлэн Геннадий Корепанов-Камскийлэн вордскем нуналэз; - 17-тӥ куарусён - Ӟуч кавалерит-девицалэн, Ӟуч император армиысь офицерлэн, 1812-тӥ арын Атыкай оже пыриськисьлэн Надежда Дуровалэн вордскем нуналэз; - 18-тӥ куарусён - Совето вакытысь кун ужасьлэн, РСФСР-ысь мерлыко юрттэт сётонъя калык комиссарлэн Иосиф Наговицынлэн вордскем нуналэз; - 22-тӥ куарусён – Нырысетӥ удмурт гожъясьлэн, югдытӥсьлэн, этнографлэн, шаерчилэн Григорий Верещагинлэн вордскем нуналэз; - куарусёнлэн нырысетӥ кӧснуналэз – Ожгар ужрадъёсысь ветеранлэн нуналэз; - 22-тӥ коньывуон – Историклэн, шаерчилэн, истори тодосъя докторлэн, Удмурт АССР-ысь тодос удысысь дано ужасьлэн Павел Лупповлэн вордскем нуналэз; - 6-тӥ шуркынмон – Ижын пыӵал тӥрлык поттон заводэз кылдытӥсьлэн Андрей Дерябинлэн вордскем нуналэз; - 10-тӥ шуркынмон – ыбылӥськон тӥрлык кылдытӥсьлэн, техника тодосъя докторлэн, генерал-лейтенант Михаил Калашниковлэн вордскем нуналэз; - 18-тӥ шуркынмон – Россиын сталепушечной производстволы кутскон сётӥсьлэн, Воткаысь завод бордысь посёлокын вордскем Павел Обуховлэн вордскем нуналэз; - 29-тӥ шуркынмон – Сухумысь авиаци отрядысь бортпроводницалэн, Горд Знамя ожгар орденэн пусъем (бырем бераз) Надежда Курченколэн вордскем нуналэз; - 1-тӥ толсур – кун ужасьлэн, эмчилэн, публицистлэн, филологлэн, Удмуртилэн кунлыкезлэн кутсконаз сылӥсьлэн Трокай Борисовлэн вордскем нуналэз. Кат печатлам бере 10 нунал ортчыса кужымаз пыроз.  Тегъёс: Политика Ижкар Удмуртия КунКенеш удмуртъёс ТатьянаИшматова праздникъёс 100ар  